Revideret Fortegnelse over 
Danmarks marine Arter af Isopoda, Tanaidacea, 
Cumacea, Mysidacea og Euphausiacea 
Af 
H. J. Hansen 
Pls. III —V 
I Naturhistorisk Tidsskrift 3. Række, 11. B., 1877, har Dr. 
F. Meinert leveret en meget udførlig Fortegnelse over Danmarks 
malakostrake Krebsdyr, og i 12. Binds sidste Hefte, 1880, et 
Tillæg dertil. I det af Dr. C. &. Joh. Petersen i 1893 udgivne 
Værk: "Det videnskabelige Udbytte af Kanonbaaden "Hauchs” 
Togter i de danske Have indenfor Skagen i Aarene 1883—86” 
har Meinert givet en ny Fortegnelse over de danske Crustacea 
Malacostraca, dog med Udeladelse af Land- og Ferskvandsformerne 
samt af Gruppen Epicaridea. Det bør tilføjes, at Særtryk af 
Meinerts Afsnit af Værket fremkom ca. 3 Aar tidligere, da det 
allerede omtales i "Zool. Record” for 1890). "”Hauch” havde 
nærmest undersøgt Kattegat og forøvrigt den Nord eller Nord- 
Nordost for Skagen værende Del af Skagerak indtil en Afstand af 
15 Kvml. fra Skagens Fyrtaarn; Meinerts Bearbejdelse af dens 
Udbytte ikke blot udvidede Kundskaben om Udbredelse og Fore- 
komst af de fleste tidligere i danske Farvande tagne. Arter, men 
gav ogsaa et betydeligt Tillæg af for Faunaen nye Arter. Siden da 
er der ikke offentliggjort noget Arbejde over vor Fauna af de paa- 
gjældende Ordener, men i forskellige Bøger og Afhandlinger, særlig 
i Sars” An Account of the Crustacea of Norway, Vol. II, og i min 
Monographi "The Choniostomatidæ”, kan man ved Gjennemsyn hist 
og her finde enkelte Arter nævnte som ny for Danmark. 
